1977 йылдың июнендә Глушко «Энергия» ғилми-етештереү берекмәһе директоры вазифаһын ҡалдыра, ләкин ғүмеренең аҙағына тиклем генераль конструктор сифатында берекмәне етәкләүен дауам итә. 1974-1989 йылдарҙа Баш конструкторҙар советы рәйесе булараҡ, «Энергия» ғилми-етештереү берекмәһе төп роль уйнаған проекттар буйынса илдең ракета-йыһан сәнәғәте предприятиелары һәм ойошмалары эштәренә техник етәкселек итә һәм көйләй (координациялай). Ул идара ителеүсе «Союз» йыһан караптарын, «Прогресс» йөк карабын, «Салют» орбиталь станцияларын камиллаштырыу, «Мир» орбиталь комплексын һәм күп тапҡыр ҡулланыла торған «Энергия» - «Буран» транспорт-йыһан системаһын булдырыу буйынса эштәргә етәкселек итә.